પોતાના તોફાની અંદાજ માટે જાણીતા અને તાજેતરમાં રાજ્યસભામાં નિયુક્ત થયેલા ભાજપના નેતા સુબ્રહ્મણ્યમ સ્વામીએ હમણાં એવું કહ્યું હતું કે રઘુરામ રાજનને વહેલી તકે પાછા શિકાગો મોકલી આપવા જોઈએ. અલબત્ત, તેમનો અભિપ્રાય સરકારની લાગણી વ્યક્ત કરે છે એવું તો ન કહી શકાય પરંતુ તમામ બાબતોમાં એકબીજાથી વિપરીત દિશામાં ચાલતા અને વિચારતા અરુણ જેટલી અને સ્વામી કમ સે કમ રઘુરામ રાજનની બાબતમાં આશ્ચર્યજનક રીતે સમાન દૃષ્ટિકોણ ધરાવતા હોવાનું જણાય છે.